text: JYSK må ikke udvide kæmpe lager
  09 august 2015 kl. 13.35
  JYSK vil gerne udvide koncernens store lager ved Uldum. Men det forhindrer brandregler.
  Jysk har allerede bygget tre store lagerbygninger på Lars Larsens Vej i Uldum. Men der bliver nu spændt ben for planerne om en fjerde bygning, skriver Horsens Folkeblad.
  Jysk vil gerne opføre en bygning på 13.200 kvadratmeter, men brandreglerne tillader kun en størrelse på 10.000 kvadratmeter.
  I Sverige har Jysk netop indviet et lager, der er 50 procent større end det, der er tilladelse til i Danmark. Derfor ser koncernen gerne reglerne harmoniseret, siger projektleder i Jysk, Troels Fynbo Larsen, til avisen.
  